"की भ्राओ! इस जागतै गी कुत्थे लेई जादे ओ?" सुआल सुनियै विक्रम चौंकेया। सुआल ते गड्डी आले नै कीता हा पर ओदी ग्लानी पोन्नन आली ही। केह् ए सच्चें पोन्नन ऐ? एबी कदें होई सकदा ऐ? " श्पाहियें चा इक नै परता दित्ता-ओ भाई, तुगी केह् लग्गा इनें बखेड़े कन्नें, तूं चुप चाप गड्डी हक्क।" ओ ते ठीक ऐ भाई। मिगी केह् इनें रप्फड़ें कन्ने? पर में सुनेया हा जे चम्पक देसै दा इक जसूस ऐ आये दा ओ जौहरी दा भेस बनाइयै लोकें गी ठगदा रौह्न्दा ऐ। उन्न चक्करवर्ती हुन्दी राजकमारी कुन्दवी देवी कन्ने बी कपट कीता हा। साढ़े सैनापति होरें बड़ी दौड़ धुप्प करियै उसी फगड़ी लेया। सारे नग्गरै इच चर्चा ऐ। में पुच्छा दा हा जे ए ऊऐ ते नेईं ऐ? "